จับตา! SPCG ประกาศเพิ่มทุน “พีพี” กว่า 2 พันลบ. ชงผู้ถือหุ้นอนุมัติ 19 เม.ย.นี้
จับตา! SPCG ประกาศเพิ่มทุน “พีพี” กว่า 2 พันลบ. ชงผู้ถือหุ้นอนุมัติ 19 เม.ย.นี้
6 เม.ย. 2564

ผู้สื่อข่าวรายงาน อ้างอิงการเปิดเผยข้อมูลของแหล่งข่าวจากวงการเงินว่า คณะกรรมการ บริษัท เอสพีซีจี จำกัด (มหาชน) หรือ SPCG จะมีการพิจารณาอนุมัติการเพิ่มทุนแบบเฉพาะเจาะจง (Private Placement) ให้นักลงทุนในวงจำกัด
โดยจะมีการเสนอต่อที่ประชุมสามัญผู้ถือหุ้นเพื่อพิจารณาและอนุมัติในวาระอื่นๆ ของการประชุม ช่วงวันที่ 19 เมษายน 2564
ทั้งนี้ แหล่งข่าวเปิดเผยว่า การเพิ่มทุนครั้งนี้จะมีมูลค่ากว่า 2 พันล้านบาท เพื่อรองรับการลงทุนบางส่วนในอนาคต ขณะที่บริษัทมีการจ่ายเงินปันผลจากผลการดำเนินการก่อนหน้านี้
อย่างไรก็ตาม หากมีความคืบหน้าเพิ่มเติม ทีมข่าว “ข่าวหุ้นธุรกิจออนไลน์” จะรายงานให้ทราบต่อไป
 
อนึ่ง ก่อนหน้านี้ SPCG ขายหุ้นเพิ่มทุนแบบเฉพาะเจาะจงให้กับบริษัท มิตซู เพาเวอร์ กรุ๊ป จำกัด จำนวน 81 ล้านหุ้น ที่ราคาจองซื้อ 22 บาทต่อหุ้น มูลค่ารวม 1.79 พันล้านบาท กำหนดวันจองซื้อและชำระค่าหุ้น 22 ก.พ.64